Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 231

12. évfolyam Művészet, közművelődés, kommunikáció szakmacsoportos alapozó ismeretek 128 óra Művészet, közművelődés, kommunikáció szakmacsoportos alapozó gyakorlatok 128 óra Elmélet és gyakorlat 256 óra M ŰVÉSZET, KÖZM ŰVEL ŐDÉS, KOMMUNIKÁCIÓ SZAKMACSOPORTOS ALAPOZÓ ISMERETEK 11—12. évfolyam Célok és feladatok A szakmacsoportos alapozó oktatás lehetőséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztás, illetve szakirányú felsőfokú továbbtanulás előkészítésére és az érettségi utáni szakképzés megalapozására. A tantárgy oktatásának célja olyan ismeretrendszer, tudás és gyakorlati ismeretek kialakítása, amely megalapozza és formálja a szakmacsoportba tartozó szakképesítésekhez szükséges szemléletet. A tanulók lássák az emberi pszichikum fejlődésének folyamatában meglévő törvényszerűségeket, tulajdonságokat és jellegzetességeket, valamint ezek biológiai és szociális összefüggéseit. Neveljen a másság elfogadására, ösztönözzön a különböző nemzetiségi, etnikai, vallási csoportok kultúrájának megismerésére, életmódjának megértésére. A tanulók ismerjék meg a nevelés fogalmát, célrendszerét, folyamatát, főbb területeit, neveléstörténeti előzményeit, a nevelés színtereit. A tantárgy oktatásának célja, hogy a tanulók lássák az egyén csoportban, közösségben elfoglalt helyét, a közművelődésben dolgozó szerepét a nevelés folyamatában, legfőbb személyiségjegyeit, a nevelés módszereit, eszközeit, az egyéni bánásmódot. A tantárgyi tevékenység járuljon hozzá a szakterületen leggyakrabban előforduló szociálpszichológiai jelenségek felismeréséhez és értékeléséhez, a tanulók helyes életvitelének, harmonikus magánéletüknek a kialakulásához. Segítse a tanulók mentálhigiénés szemléletének fejlődését, felkészítve őket arra, hogy munkájukban segítő céllal alkalmazni tudják a mentálhigiénés módszereket. Fejlesztési követelmények A tanulók tudják felidézni az alapvető általános és személyiség-lélektani alapfogalmakat, tudjanak konkrét tapasztalatokat szerezni saját lelki jelenségeikről és azok működéséről. Tudják felismerni, besorolni, osztályozni az egyes lelki jelenségeket és személyiségdimenziókat, az érett személyiség kritériumait megnevezni és összevetni a saját személyiségjellemzőikkel. Tudják meghatározni az érés és a fejlődés törvényszerűségeit, ismertetni a szenzomotoros és kognitív fejlődés menetét. Tudják meghatározni a tanulás viselkedésmódosító szerepét és a motiváció, az érzelem és az akarat fejlődésének lényegét. Ismerjék a szocializáció legfontosabb területeit, tudják megmagyarázni fejlődést befolyásoló szerepét. 2001/28/II. szám Ismerjék meg a néprajztudomány ágait, tudják azokat jellemezni. Tudjanak feljegyzéseket készíteni néprajzi gyűjtőmunkáról. Tudják a gyűjtött anyagot feldolgozni, rendszerezni, elemezni. A tanulók ismerjék a pedagógia fogalmát, céljait, eszközrendszerét, kapcsolatát más tudományterületekkel, a nevelés történetének néhány fontosabb eseményét, a nevelés lehetőségét és korlátjait, meghatározó tényezőit, a személyiség fejlődését befolyásoló tényezőket, a szokásalakítás menetét, a nevelő és nevelt szerepét a nevelés folyamatában. Ismerjék meg a szociálpszichológia tevékenységét, tudják elemezni és értékelni a társas kapcsolataikban előforduló helyzeteket, viszonyokat, törekedjenek a tárgyilagos emberismeretre. A tanulók legyenek képesek a megszerzett ismereteket, az elsajátított pszichológiai alapfogalmakat és szakkifejezéseket felhasználni a későbbi tanulmányaik során. A tanulók ismerjék a szabadidős, az iskolai és a családi nevelés sajátosságait, a nevelés legfontosabb módszereit, eszközeit, a magatartászavarok jellemzőit, lehetséges okait. Ismerjék fel a különböző szerepeket, tudják alkalmazni a tanultakat a szerepfeszültségek csökkentésére, a konfliktusok feloldására. Ismerjék meg a mentálhigiénés módszerek jótékony hatását az érzelmi egyensúly megtartásában, tudják alkalmazni a lelki egyensúly megtartását célzó módszereket. Ismerjék meg a mentálhigiénés konzultáció alapjait, tudják elemezni, hasznosítani a csoportmunkában szerzett tapasztalataikat.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes